Met die bou van die Vanderkloof-besproeiingskanale as deel van die destydse omvangryke Oranje-riverprojek, het die Departement van Waterwese besluit om 'n dorp naby die kanale te vestig vir verblyf aan hulle werkers. So het 'n dorpie in 1963 tot stand gekom, halfpad tussen Hopetown en Petrusville op die wal van die Oranjerivier. Aanvanklik is na die dorp verwys as Vluytjeskraal, verwysend an die plaas waarop die dorp ontstaan het.
Die plaaslike ingenieur, Norman Landsdell, het egter 'n kompetisie uitgeskyf om 'n naam vir die dorp te kies. 'Orania' was die wennaam.
Alhoewel dit opslaanhuise was, was die erwe groot en die sypaadjies breed. 'n Meerdoelige gemeenskapsaal, reuse-swembad, tennisbane en 'n muurbalbaan het volop ontspanning moontlik gemaak. Met 'n eie poskantoor, gastehuis, kliniek, winkel, kerk en eie skool, het Orania mettertyd een van die bes-toegeruste dorpe in die omgewing geword. Na amper twintig jaar was die bouwerk aan die kanale klaar en is die Waterwesewerkers na ander projekte ooreplaas. Die eens lewendige dorpie het staidgaan begin leegloop.
In 1990 het die staat oorgegaan tot die verkoop van die dorp in sy geheel. Lede van die Afrikanervryheidstigting (AVSTIG), wat die advertensie vir tenders vir die aankoop van Orania in die Landbouweekblad gesien het, het besluit om te tender. Aandeelhouers is gewerf en kort daarna is die dorp Orania deur die nuutgestigte Orania Bestuursdientse (OBD) aangekoop vir R1,5 miljoen.
1928 – Nuwe Vlag van Suid-Afrika (oranje-wit-blou) word vir die eerste keer gehys en die Die Stem van Suid-Afrika word vir die eerste keer in die publiek gesing.
1961 – Die Republiek van Suid-Afrika kom tot stand, Suid-Afrika verlaat die Britse Statebond en die geldeenheid verander van die Britse pond na die Rand.